**PROIECT**

**HOTĂRÂREA NR. \_\_\_**

**din \_\_\_\_\_2024**

privind aprobarea modificării Statutului „Asociației de Dezvoltare

Intercomunitară ECOLECT MUREŞ”

Consiliul Local al comunei Băla,

Văzând referatul de aprobare nr. \_\_\_\_\_\_ din \_\_.02.2024 al Primarului comunei Băla, Raportul de specialitate al secretarului general al comunei, precum și avizul comisiilor de specialitate,

Având în vedere solicitarea formulată de Asociația de Dezvoltare Intercomunitară ”ECOLECT MUREŞ”, înregistrată la Consiliul Local al comunei Băla sub nr. 455/07.02.2024,

Având în vedere prevederile:

* art. 8 alin. (3) lit.c și ale art. 10 din legea nr. 51/2006 a serviciilor publice comunitare de utilități publice, republicată, cu modificările și completările ulterioare,
* Hotărârea Guvernului nr. 855/2008, pentru aprobarea actului constitutiv – cadru şi a statutului - cadru ale asociaţiilor de dezvoltare intercomunitară cu obiect de activitate serviciile de utilităţi publice, ale Legii serviciului de salubrizare a localităților nr.101/2006, ale Legii nr.51/2006 a serviciilor publice comunitare de utilități publice, republicată, ale Ordonanței de urgență a Guvernului nr.57/2019 privind Codul administrativ, ale Ordonanței de urgență a Guvernului nr.92/2021 privind regimul deșeurilor, ale Ordinului nr.640/2022 al Autorității Naţionale de Reglementare pentru Serviciile Comunitare de Utilităţi Publice privind aprobarea Normelor metodologice de stabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare, toate cu modificările și completările ulterioare,
* art.17, alin. (2), lit.”h”, ale art.20, alin.(3) şi ale art.37, alin.(1) din Statutul Asociaţiei de Dezvoltare Intercomunitară ”ECOLECT MUREŞ”, coroborate cu cele ale OG 26/2000 privind asociațiile și fundațiile, cu modificările și completările ulterioare,

În temeiul prevederilor art.129 alin.(1) coroborate cu cele ale alin. (2) lit.d) şi alin. (7) lit.n) din Ordonanța de Urgență nr. 57/2019, privind Codul administrativ, cu modificările și completările ulterioare,

**HOTĂRĂȘTE:**

**Art. 1.** Se aprobă modificarea Statutului Asociației de Dezvoltare Intercomunitară ”ECOLECT MUREŞ”, conform anexei nr. 1.

**Art. 2.** Conținutul actualizat al Statutului Asociației de Dezvoltare Intercomunitară ”ECOLECT MUREŞ”, incluzând și modificările aduse prin prezenta hotărâre, se regăsește în anexa nr. 2.

**Art. 3.** Anexele nr. 1 și 2 fac parte integrantă din prezenta hotărâre.

**Art. 4.** Se mandatează Primarul comunei Băla, domnul Ioan HUZA, reprezentantul comunei Băla, să voteze în Adunarea Generală a Asociației în sensul dispozițiilor art. 1 și să semneze actul adițional de modificare a Statutului Asociației.

**Art. 5.** Prezenta hotărâre se comunică Instituției Prefectului – Județul Mureș și Asociației de Dezvoltare Intercomunitară ”ECOLECT MUREŞ”, care răspunde de aducerea sa la îndeplinire.

 **PRIMAR Vizat de legalitate**

 **Secretar general al comunei**

 **Ioan HUZA Florin-Grigore Cioloca**